ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 16/94 της 28ης Οκτωβρίου 1994 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε με την απόφαση της μεικτής επιτροπής του ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας ΕΟΧ (1) 7 ότι η οδηγία 94/11/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών των σχετικών με την επισήμανση των υλικών που χρησιμοποιούνται στα κύρια μέρη των υποδημάτων που προορίζονται να πωληθούν στον καταναλωτή (2) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Μετά το σημείο 3.Δ [απόφαση 93/465/ΕΟΚ του Συμβουλίου] του κεφαλαίου XΙΧ του παραρτήματος ΙΙ της συμφωνίας προστίθεται το ακόλουθο σημείο:

« 3.E. 394 L 0011: Οδηγία 94/11/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών των σχετικών με την επισήμανση των υλικών που χρησιμοποιούνται στα κύρια μέρη των υποδημάτων που προορίζονται να πωληθούν στον καταναλωτή (ΕΕ αριθ. L 100 της 19. 4. 1994, σ. 37).

Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

α) στο παράρτημα Ι σημείο 1 στοιχείο α), προστίθενται τα ακόλουθα στον κατάλογο των γραπτών ενδείξεων σχετικά με το "Επάνω μέρος":

"FI Pδδllinen IS Efri hluti N Overdel S Ovandel" 7 β) στο παράρτημα Ι σημείο 1 στοιχείο β), προστίθενται τα ακόλουθα στον κατάλογο των γραπτών ενδείξεων σχετικά με τις "Φόδρες":

"FI Vuori ja sisδpohja IS Fσ sur og bindsσli N Fτr og bindsεle S Foder och bindsula" 7 γ) στο παράρτημα Ι σημείο 1 στοιχείο γ), προστίθενται τα ακόλουθα στον κατάλογο των γραπτών ενδείξεων σχετικά με τη "Σόλα":

"FI Ulkopohja IS Slitsσli N Yttersεle S Slitsula" 7 δ) στο παράρτημα Ι σημείο 2 στοιχείο α), i), προστίθενται τα ακόλουθα στον κατάλογο των γραπτών ενδείξεων σχετικά με το "Δέρμα":

"FI Nahka IS Le sur N Lζr S Lδder" 7 ε) στο παράρτημα Ι σημείο 2 στοιχείο α), ii), προστίθενται τα ακόλουθα στον κατάλογο των γραπτών ενδείξεων σχετικά με το "Επενδεδυμένο δέρμα":

"FI Pinnoitettu nahka IS Hϊ sa s le sur N Belagt lζr S Φverdraget lδder" 7 στ) στο παράρτημα Ι σημείο 2 στοιχείο β), προστίθενται τα ακόλουθα στον κατάλογο των γραπτών ενδείξεων σχετικά με τα "Φυσικά και συνθετικά υφάσματα, υφασμένα ή μη":

"FI Tekstiilit IS Textνflefni N Tekstilmaterialer S Textilmaterial" 7 ζ) στο παράρτημα Ι σημείο 2 στοιχείο γ), προστίθενται τα ακόλουθα στον κατάλογο των γραπτών ενδείξεων σχετικά με τα "Άλλα υλικά":

"FI Muut materiaalit IS Φll φnnur efni N Andre materialer S Φvriga material". »

Άρθρο 2 Τα κείμενα της οδηγίας 94/11/ΕΚ του Ευρωπαϊκού Κοινοβουλίου και του Συμβουλίου στην ισλανδική, νορβηγική, σουηδική και φινλανδική γλώσσα, τα οποία περιλαμβάνονται στο παράρτημα των κειμένων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Μαρτίου 1995, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 28 Οκτωβρίου 1994.

Για τη μεικτή επιτροπή του ΕΟΧ Ο πρόεδρος H. HAFSTEIN